|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um mannanöfn 150. löggjafarþing DMR 19100127 |
| **Ráðuneyti /verkefnisstjóri** | Dómsmálaráðuneyti |
| **Innleiðing EES-gerðar?** | Já  Nei |
| **Dags.** | 5. nóvember 2019 |

|  |
| --- |
| 1. **Úrlausnarefni** |
| 1. **Forsaga máls og tilefni**   Umræða um löggjöf um mannanöfn hefur verið áberandi í samfélaginu á undanförnum árum. Hefur umræðan einkum tengst ákvörðunum mannanafnanefndar sem sker úr álitaefnum eða ágreiningsmálum sem upp kunna að koma um nafngjafir, nafnritun og fleira þess háttar. Hafa ákvarðanir nefndarinnar þótt benda til þess að löggjöf um mannanöfn sé of ströng og að erfitt sé að fá nöfn skráð hér á landi ef þau eru ekki fyllilega í samræmi við íslenskan rithátt og málhefð. Hefur því sjónarmiði vaxið ásmegin að réttur manna til að ráða sjálfir nöfnum sínum og barna sinna sé ríkari en hagsmunir samfélagsins af því að takmarka þann rétt. Réttur til nafns hefur verið talinn njóta verndar 1. mgr. 71. gr. stjórnarskrárinnar og 8. gr. mannréttindasáttmála Evrópu um friðhelgi einkalífs og verður hann aðeins takmarkaður með lagaheimild ef brýna nauðsyn ber til vegna réttinda annarra.  Undirbúningur að endurskoðun laga um mannanöfn hefur staðið yfir í nokkurn tíma í ráðuneytinu. Meðal annars opnaði innanríkisráðuneytið fyrir samráð við almenning á vef sínum árið 2015 um hvort endurskoða ætti lögin og um hugsanlegar breytingar á þeim. Í framhaldinu var gerð skoðanakönnun um málið og var niðurstaðan sú að meirihluti þátttakenda vildi að reglur um mannanöfn yrðu rýmkaðar, en þó mismikið. Til þess að lög um mannanöfn séu í sem bestu samræmi við ríkjandi viðhorf og aðstæður í samfélaginu er breyting á lögum um mannanöfn talin nauðsynleg.   1. **Hvert er úrlausnarefnið?**   Að endurskoða löggjöf um mannanöfn í þeim tilgangi að koma til móts við ríkjandi viðhorf í samfélaginu og veita rýmri heimildir til skráningar nafna og kenninafna en núgildandi löggjöf um mannanöfn gerir ráð fyrir. Með víðtækari heimildum til skráningar nafna er ekki talin þörf á að hafa mannanafnanefnd og er því ráðgert að leggja hana niður.   1. **Að hvaða marki duga gildandi lög og reglur ekki til?**   Löggjöf um mannanöfn er frá árinu 1996 og er hún að mörgu leyti komin til ára sinna. Hefur reynslan sýnt að reglur um mannanöfn þykja of strangar og ekki fyllilega í samræmi við almenn viðhorf í samfélaginu. Mörgum þykir að mannanafnanefnd sé með lögum sniðinn þröngur stakkur varðandi heimildir til skráningar nýrra nafna, ekki síst nafna sem bera bókstafi sem ekki er að finna í íslensku stafrófi.. |
| 1. **Markmið** |
| 1. **Stefna hins opinbera á viðkomandi málefnasviði/málaflokki** 2. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Að reglur um skráningu nafna verði víðtækari og þannig komið til móts við þau viðhorf sem ríkjandi eru í samfélaginu en standa samt sem áður vörð um íslenska mannanafnahefð. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Verði ekki ráðist í endurskoðun laga um mannanöfn munu áfram verða takmarkanir á skráningu nafna sem margir telja ósanngjarnar í nútíma samfélagi.   1. **Önnur úrræði en lagasetning sem metin hafa verið**   Aðrar leiðir en lagasetning koma ekki til álita ef auka á heimildir til skráningar nafna.   1. **Mögulegar leiðir við lagasetningu** 2. Að sett verði ný heildarlög um mannanöfn. 3. Að núgildandi lög um mannanöfn verði endurskoðuð með hliðsjón af fyrirhuguðum breytingum. 4. Að fella brott lög um mannanöfn og færa helstu ákvæði um skráningu nafna undir lög um þjóðskrá og almannaskráningu. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni.** Fyrirhugað er að hafa reglur um skráningu nafna víðtækari og koma þannig til móts við þau viðhorf sem ríkjandi eru í samfélaginu um mannanöfn. Þar sem gert er ráð fyrir margvíslegum breytingum á lögum um mannanöfn er líklegt að farin verði sú leið að leggja fram frumvarp að nýjum lögum um mannanöfn og fella eldri löggjöf úr gildi. Reglur um skráningu eiginnafna verði rýmkaðar til muna, heimild veitt til töku ættarnafna og mannanafnanefnd lögð niður. 2. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott.** Lagt verði til að afnema eða rýmka eins og mögulegt er þær takmarkanir sem eru í dag á skráningu nafna. Reglur um að eiginnafn verði að geta tekið eignarfallsendingu eða unnið sér hefð í íslensku máli verði afnumdar, sem og reglur um að nafn megi ekki brjóta í bág við íslenskt málkerfi. Nöfn skuli rituð með bókstöfum latneska stafrófsins, þar með töldum viðurkenndum sérstöfum. Heimilt verði að taka upp ættarnöfn en önnur kenninöfn verði í samræmi við íslenska hefð um ritun kenninafna. Afnumin verði takmörk á fjölda skráðra nafna. Lagt er til að mannanafnanefnd verði lögð niður enda mun minni þörf á hlutverki hennar verði reglur um skráningu nafna rýmkaðar. Þjóðskrá Íslands taki þess í stað ákvörðun um heimild til skráningar nýrra nafna. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**  Já, 1. mgr. 71. gr. stjskr. 8. gr. mannréttindasáttmála, sbr. lið A-1. 2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei 3. **Er önnur grundvallarlöggjöf sem taka þarf tillit til?** Nei |
| 1. **Samráð** |
| 1. **Hverjir eru helstu hagsmunaaðilar?** Almenningur 2. **Er skörun við stjórnarmálefni annarra ráðuneyta?** Já, almannaskráning sem heyrir undir samgöngu- og sveitarstjórnarráðuneyti**.** 3. **Samráð sem þegar hefur farið fram**   Sjá svar við A 1.   1. **Fyrirhugað samráð**   Fyrirhugað er að kynna almenningi áform um lagasetningu á samráðsgátt stjórnvalda. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal.**   Með frumvarpi því sem hér um ræðir er áætlað að afnema eða rýmka eins og mögulegt er þær takmarkanir sem núgildandi löggjöf setur um skráningu nafna. Ekki er gert ráð fyrir að frumvarpið hafi í för með sér útgjaldabreytingar sem nokkru nemur, annað en það sem lýtur að breytingu á þjóðskrárkerfi Þjóðskrár Íslands. Um ræðir tímabundinn kostnað sem tengist margþættum endurbótum sem nauðsynlegar eru á þjóðskrárkerfinu. Hefur heildarkostnaður við kerfisbreytinguna verið metinn á 60 m.kr. sem tengist málum sem eru á ábyrgðarsviði annarra ráðuneyta. Má þar nefna tiltekin ákvæði laga um lögheimili og aðsetur nr. 80/2018 og laga um kynrænt sjálfræði nr. 80/2019, sem ekki hafa enn tekið gildi, frumvarp til laga um skráningu einstaklinga og fleiri frumvörp sem fela öll í sér að gera þurfi breytingar á kerfi Þjóðskrár Íslands. Því þarf að skoða málið heildstætt. Þar sem fjárhagsáhrif frumvarpsins eru ófjármögnuð í fyrirliggjandi fjármálaáætlun þarf að finna útgjöldunum stað innan heildarútgjaldaramma fjármálaáætlunarinnar.  Ekki er gert ráð fyrir að frumvarpið hafi fjárhagsáhrif á sveitarfélögin sem nokkru nemur. Ekki er gert ráð fyrir að frumvarpið muni hafa mismunandi áhrif á einstaklinga eftir kyni. |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?** Nei 2. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?** Tryggja þarf Þjóðskrá Íslands tækni- og rekstrarskilyrði til að sinna þeim skyldum sem áformaðar breytingar gera ráð fyrir. 3. **Hvaða forsendur þurfa að vera fyrir hendi til að lagasetning beri árangur?** Sjá lið 2**.** 4. **Mælikvarðar á árangur og útkomu**   Aukin ánaægja með framkvæd skráningar nafna.   1. **Hefur verið hugað að því að afla gagna til að meta árangur þegar þar að kemur?**   Ekki hefur verið hugað að því á þessu stigi. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |